Αριθ. C 347/16 Επίσημη Εφημερίδα των Ευρωπαϊκών Κοινοτήτων 22. 12. 87 
Γνωμοδότηση για την πρόταση απόφασης του Συμβουλίου σχετικά με το ευρωπαϊκό στρατηγικό 
πρόγραμμα έρευνας και ανάπτυξης στον τομέα των τεχνολογιών των πληροφοριών (ESPRIT) 
(87/C 347/06) 
Στις 12 Αυγούστου 1987 το Συμβούλιο αποφάσισε να ζητήσει από την Οικονομική και Κοινωνική 
Επιτροπή, με βάση το άρθρο 130, γράμμα q της Συνθήκης για την ίδρυση της ΕΟΚ, να γνωμοδοτήσει 
για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών επιφορτίσθηκε με την προετοιμασία των 
σχετικών εργασιών της ΟΚΕ. Κατά την πορεία των εργασιών η ΟΚΕ όρισε τον κ. Βασιλάρα ως γενικό 
εισηγητή. 
Κατά την 249η σύνοδο ολομέλειας της (συνεδρίαση της 21ης Οκτωβρίου 1987) η Οικονομική και 
Κοινωνική Επιτροπή υιοθέτησε ομόφωνα πλην τριών αποχών την ακόλουθη γνωμοδότηση: 
1. Προκαταρκτικές παρατηρήσεις 
1.1. Το πρώτο ευρωπαϊκό στρατηγικό πρόγραμμα έρευνας 
και ανάπτυξης στον τομέα των τεχνολογιών των πληροφο­
ριών (ESPRIT) αποτελεί, όσον αφορά τις επιπτώσεις του 
στη μελλοντική διάρθρωση και την ανταγωνιστικότητα της 
κοινοτικής οικονομίας, ένα από τα πλέον σημαντικά 
προγράμματα έρευνας και ανάπτυξης της Κοινότητας. 
1.2. Το έγγραφο της Επιτροπής COM(79) 650 μπορεί να 
θεωρηθεί ως ουσιαστική αφετηρία των κοινοτικών 
δραστηριοτήτων που οδήγησαν τελικά στην κατάρτιση του 
προγράμματος ESPRIT. Το έγγραφο αυτό, που υποβλήθηκε 
από την Επιτροπή στο Συμβούλιο το 1979, εκθέτει τα βασικά 
προβλήματα της Κοινότητας σε σχέση με το υψηλό δυναμικό 
κατά την ανάπτυξη των τεχνολογιών των πληροφοριών. Συγ­
χρόνως εκπονήθηκε μία σειρά μελετών με σκοπό την βολιδο­
σκόπηση των ενδεχομένων πεδίων δράσης της κοινοτικής 
πολιτικής στον τομέα της τεχνολογίας πληροφόρησης. 
1.3. Ως αποτέλεσμα των προκαταρκτικών αυτών σκέψεων 
η Επιτροπή υπέβαλε, τελικά, τρία έγγραφα με τα οποία 
συγκεκριμενοποιήθηκε και υλοποιήθηκε το πρόγραμμα 
ESPRIT. Στο έγγραφο COM(82) 287 αναλύεται η σημασία 
των τεχνολογιών πληροφόρησης, κυρίως υπό το πρίσμα των 
οικονομικών πτυχών, και παρουσιάζεται ο τρόπος σύλληψης 
του προγράμματος ESPRIT. Στο έγγραφο COM(82) 486 πα­
ρουσιάζονται ορισμένα συγκεκριμένα προγράμματα και 
προτείνεται συγχρόνως να αρχίσει η εφαρμογή των προγραμ­
μάτων αυτών στα πλαίσια μιας δοκιμαστικής φάσης με την 
οικονομική συμμετοχή της Κοινότητας ύψους 11,5 εκατομ. 
ECU. Με το τρίτο έγγραφο COM(82) 737 η Επιτροπή προτεί­
νει, απλώς, την τροποποίηση της διαδικασίας, δηλαδή 
προτείνει να υποβληθεί η έγκριση της δοκιμαστικής φάσης 
στο Συμβούλιο ως σχέδιο απόφασης και όχι ως σχέδιο ψηφί­
σματος. 
Η Οικονομική και Κοινωνική Επιτροπή ενέκρινε ομόφωνα 
την πρόταση για τη δοκιμαστική φάση τον Νοέμβριο του 
1982(1). 
1.4. Η πρώτη φάση του προγράμματος ESPRIT περιγρά­
φεται λεπτομερώς στο έγγραφο COM(83) 258 και συνοδεύεται 
από πρόταση απόφασης του Συμβουλίου. Για την εφαρμογή της πρώτης πενταετούς δοκιμαστικής περιόδου είχαν προ­
βλεφθεί οικονομικοί πόροι ύψους 1 500 εκατομ. ECU, οι 
οποίοι πρέπει να χρηματοδοτηθούν κατά 50 % από τον κοινο­
τικό προϋπολογισμό. 
Η ΟΚΕ ασχολήθηκε αναλυτικά με την πρόταση αυτή τον 
Σεπτέμβριο του 1983 και εξέτασε στη γνωμοδότηση της(2) 
και τα έγγραφα COM(82) 287, COM(82) 486 και COM(82) 737. 
Η ΟΚΕ υποστήριξε με έμφαση το σχέδιο αυτό ως ουσιαστική 
κοινοτική συμβολή στην ανάπτυξη των τεχνολογιών πλη­
ροφόρησης. 
2. Γνωμοδότηση 
2.1. Με τη ν εξεταζόμενη πρόταση κανονισμού του Συμβου­
λίου συνίσταται η συνέχιση του προγράμματος ESPRIT. Για 
τη δεύτερη αυτή πενταετή φάση προβλέπεται κοινοτική οικο­
νομική συμμετοχή ύψους 1 600 εκατομ. ECU. Η ΟΚΕ επιδο­
κιμάζει τη συνέχιση του προγράμματος, όπως προτείνεται 
από την Επιτροπή. Συγχρόνως ελπίζει ότι οι ετήσιες αποφά­
σεις σχετικά με τον κοινοτικό προϋπολογισμό δεν θα οδηγή­
σουν στη μείωση της κοινοτικής οικονομικής συμμετοχής αν 
ληφθεί υπόψη ότι η ήδη προβλεπόμενη συμμετοχή είναι πολύ 
περιορισμένη σε σχέση με τους επιδιωκόμενους στόχους. 
2.2. Οι γενικές παρατηρήσεις της ΟΚΕ για το ESPRIT 
όπως διατυπώνονται στη γνωμοδότηση της 7ης Σεπτεμβρίου 
1983 που αφορά την πρώτη φάση του προγράμματος ισχύουν 
και για τη δεύτερη φάση. Τονίζονται όμως ιδιαίτερα για μια 
φορά ακόμη τα ακόλουθα σημεία: 
2.3. Η Οικονομική και Κοινωνική Επιτροπή διαπιστώνει 
με ικανοποίηση ότι κατά την πρώτη φάση του προγράμματος 
η συμμετοχή των μικρομεσαίων επιχειρήσεων είναι έντονη, 
και θεωρεί δεδομένο ότι και κατά τη δεύτερη φάση θα ληφθεί 
ιδιαίτερα υπόψη η ενίσχυση των επιχειρήσεων αυτών. Για το 
σκοπό αυτό, οι διοικητικές διαδικασίες θα πρέπει να περιο­
ριστούν σε εκείνες που είναι οπωσδήποτε απαραίτητες. 
2.3.1. Ιδιαίτερα θα πρέπει να αποφευχθεί στο μέτρο του 
δυνατού η δημιουργία προβλημάτων σχετικά με το κόστος 
απόκτησης τεχνολογιών, την έγκαιρη μεταφορά των κοινο­
τικών κεφαλαίων, την έγκαιρη και πλήρη πληροφόρηση. 
(') ΕΕ αριθ. C 346 της 31. 12. 1982. (2) ΕΕ αριθ. C 341 της 19. 12. 1983. 
22. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 347/17 
Επίσης θα πρέπει να εξετασθεί αν σε δικαιολογημένες περι­
πτώσεις μικρομεσαίων επιχειρήσεων η οικονομική ενίσχυση 
μπορεί να υπερβεί τα προβλεπόμενα 50% του κόστους των 
προγραμμάτων. 
2.4. Η Επιτροπή θα πρέπει να φροντίσει κυρίως όπως συμ­
μετάσχουν στο πρόγραμμα αυτό επιχειρήσεις και ερευνητικά 
ιδρύματα μειονεκτικές ή βιομηχανικές περιοχές που αντι­
μετωπίζουν κρίσιμη κατάσταση. Οι περιοχές αυτές θα πρέπει 
να ληφθούν ιδιαίτερα υπόψη κατά τη διάδοση των πληροφο­
ριών σχετικά με τα αποτελέσματα των προγραμμάτων 
ESPRIT, ώστε να τους δοθεί η αναγκαία ώθηση προς τη 
βιομηχανική ανάπτυξη ή ανάκαμψη. 
2.5. Σημασία έχει επίσης να συνδεθεί και να συντονισθεί 
κατάλληλα το πρόγραμμα ESPRIT με άλλα προγράμματα της 
κοινότητας στον τομέα των τεχνολογιών πληροφόρησης και 
επικοινωνίας καθώς και με αντίστοιχα εθνικά προγράμματα 
έρευνας και ανάπτυξης. Το τμήμα ελπίζει ότι θα προκύψουν 
πολύτιμες ιδέες σχετικά με το θέμα αυτό από την επιτροπή 
που θα συσταθεί με βάση το άρθρο 6 του παρόντος σχεδίου. 
2.6. Η ΟΚΕ επιδοκιμάζει ιδιαίτερα το γεγονός ότι στα 
προγράμματα ESPRIT II θα μπορούν πλέον να συμμετέχουν 
και επιχειρήσεις ή ερευνητικά ιδρύματα των χωρών μελών 
της Ευρωπαϊκής Ζώνης Ελεύθερων Συναλλαγών (ΕΖΕΣ). 
Ωστόσο οι απαραίτητες ρυθμίσεις σχετικά με τη χρηματο­
δότηση των προγραμμάτων αυτών, σύμφωνα με τις οποίες δεν 
επιτρέπεται η άμεση ενίσχυση μη κοινοτικών φορέων που 
συμμετέχουν στα προγράμματα θα πρέπει να συμπεριληφθούν 
και στο ίδιο το κείμενο του κανονισμού. 
Βρυξέλλες, 21 Οκτωβρίου 1987. 2.7. Η ΟΚΕ υπογραμμίζει για άλλη μια φορά την άποψη 
ότι οι χρήστες της τεχνολογίας πρέπει, ιδιαίτερα όσον αφορά 
την παραγωγή και τον τομέα της μηχανοργάνωσης γραφείου, 
να συμμετάσχουν στα σχέδια έρευνας και ανάπτυξης. 
2.8. Η τεχνολογία πληροφόρησης αποτελεί μία βασική 
τεχνολογία που επιδρά σχεδόν σε όλους τους τομείς της 
δημόσιας και ιδιωτικής ζωής. Για το λόγο αυτό η ΟΚΕ κρίνει 
ότι έχει ιδιαίτερη σημασία να συμπεριληφθεί στη βασική 
έρευνα, σε σχέση με τα προερευνητικά προγράμματα, και η 
επίδραση των τεχνολογιών αυτών στους διάφορους τομείς 
της κοινωνίας (οικογένεια, θέση απασχόλησης, προστασία 
της υγείας, επαγγελματική κατάρτιση κ.ά.). Επίσης χρειάζε­
ται να συμπεριληφθούν μαζί με τα σχετικά αποτελέσματα και 
σχέδια άλλων προγραμμάτων που ήδη εφαρμόζονται, στη 
βασική έρευνα σχετικά με το ESPRIT. 
2.9. Αποφασιστική σημασία για την οριστική επιτυχία του 
ESPRIT έχει, κατά τη γνώμη της ΟΚΕ, ο συντονισμός των 
σχεδίων με τα αντίστοιχα εθνικά προγράμματα. Για το λόγο 
αυτό επιδοκιμάζεται ιδιαίτερα το γεγονός ότι παρόμοιος 
συντονισμός των αναπτυξιακών προγραμμάτων προβλέπεται 
ρητά στα συνοδευτικά μέτρα. 
2.10. Η έκθεση που αναφέρεται στο άρθρο 8 θα πρέπει να 
υποβληθεί και στην ΟΚΕ. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT